《送赵侯之任》
宋代·戴雨耕

送君远作羊荆州，送君西上黄鹤楼。
汉晋诸公旧游处，断矶黄叶风雨秋。
只今麾纛□南斗，整暇坐列皆公侯。
江湖浩荡青天流，清风千古吹棹讴。
专城分符得召杜，见此文彩珊瑚钩。
请因谏议思岳阳，遂歌羽人仍丹丘。
杜蘅吹香结衣佩，思与老子同遨游。

作者简介：戴雨耕，黄岩（今属浙江）人。事见《石屏诗集》附录。